Document ID: 32011R0123

РЕГЛАМЕНТ (ЕС) № 123/2011 НА КОМИСИЯТА
от 11 февруари 2011 година
за определяне на продажните цени на Съюза на рибните продукти, изброени в приложение II към Регламент (ЕО) № 104/2000 на Съвета за риболовната 2011 година
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 104/2000 на Съвета от 17 декември 1999 г. относно общата организация на пазарите на рибни продукти и продукти от аквакултури (1), и по-специално член 25, параграфи 1 и 6 от него,
като има предвид, че:
(1)
За всеки от продуктите, изброени в приложение II към Регламент (ЕО) № 104/2000, преди началото на риболовната година се определя продажна цена на Съюза, която трябва да е най-малко равна на 70 % и да не надхвърля 90 % от ориентировъчната цена.
(2)
В Регламент (ЕС) № 1258/2010 (2) се определят ориентировъчните цени за риболовната 2011 година за всички съответни продукти.
(3)
Пазарните цени се различават значително в зависимост от видовете и от представянето на продуктите, особено в случая на калмара и мерлузата.
(4)
Поради това следва да се определят коефициенти на преобразуване за различните видове и представяния на замразени продукти, разтоварени на суша в Съюза, за да се определи ценовото равнище, което задейства интервенционната мярка, предвидена в член 25, параграф 2 от Регламент (ЕО) № 104/2000.
(5)
За да не възпрепятства функционирането на интервенционния режим през 2011 г., настоящият регламент следва да се прилага със задна дата, считано от 1 януари 2011 г.
(6)
Мерките, предвидени в настоящия регламент, са в съответствие със становището на Управителния комитет по рибните продукти.
ПРИЕ НАСТОЯЩИЯ РЕГЛАМЕНТ:
Член 1
В съответствие с член 25, параграф 1 от Регламент (ЕО) № 104/2000 продажните цени на Съюза, приложими през риболовната 2011 година за продуктите, изброени в приложение II към гореспоменатия регламент, както и съответните типове представяне и коефициенти на преобразуване са определени в приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Той се прилага от 1 януари 2011 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 11 февруари 2011 година.

Labels: 2
6